Diari Oficial de la Generalitat Valenciana


Sumari del DOGV 2973, del 17-04-1997 (1997/6513)

ORDRE de 25 de febrer de 1997, de la Conselleria d'Economia, Hisenda i Administració Pública, per la qual aprova la delimitació parcial de la via pecuària Canyada Reial d'Extremadura, en el tram que confronta amb la finca La Llidona, situada en la parcel·la 3-N del polígon 5 del terme municipal d'Onda (Castelló).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2973

Data del DOGV
:   17-04-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/6513


Data del document
:   25-02-1997

Organisme emissor
:   Conselleria d'Economia, Hisenda i Administració Pública

Tipus de document
:   Ordre

Correcció d'errades

ORDRE de 25 de febrer de 1997, de la Conselleria d'Economia, Hisenda i Administració Pública, per la qual aprova la delimitació parcial de la via pecuària Canyada Reial d'Extremadura, en el tram que confronta amb la finca La Llidona, situada en la parcel·la 3-N del polígon 5 del terme municipal d'Onda (Castelló).  
Vist l'expedient de delimitació del tram de la via pecuària Canyada Reial d'Extremadura, que confronta amb la finca La Llidona, situada en la parcel·la 3-N del polígon 5 del terme municipal d'Onda (Castelló), tramitat per la Conselleria d'Agricultura i Medi Ambient, com a conseqüència de l'expedient sancionador MON/CS/78/94, incoat al confrontant Invernal, SA, per transformació de finca i suposada intrusió en la via pecuària esmentada.  
Atés que els serveis territorials de la Conselleria d'Agricultura i Medi Ambient a Castelló han realitzat els tràmits previstos pel Reglament de Vies Pecuàries, ajustant-se la delimitació a la classificació de la via pecuària aprovada per Ordre Ministerial de 30 d'abril de 1953 (Butlletí Oficial de l'Estat de 21 de maig de 1956 i Ordre de la Conselleria d'Agricultura i Pesca de 28 de novembre de 1989, publicada en el Diari Oficial de la Generalitat Valenciana d'11 de gener de 1990).  
Atés que, dins del període d'informació pública, van ser presentades al·legacions pel Sr. Francisco Ripoll Pavía i per la Sra. Josefina Marzo Bachero, al·legacions que segons informe de l'assessoria jurídica de la Conselleria d'Agricultura i Medi Ambient no afecten el tram objecte de delimitació.  
Vista la proposta de la consellera d'Agricultura i Medi Ambient.  
Vist que s'han complit en l'expedient els tràmits assenyalats per l'article 7 i següents de la Llei 3/95, de 23 de març, de Vies Pecuàries, i el Reial Decret 2876/78, de 3 de novembre, pel qual s'aprova el Reglament de la derogada Llei 22/74 de Vies Pecuàries.  
Vist el que disposa l'article 16.4 de la Llei 3/1986, de 24 d'octubre, de Patrimoni de la Generalitat Valenciana, és competència d'aquesta conselleria l'aprovació de delimitacions d'immobles propietat de la Generalitat Valenciana.  
ORDENE:  
Article primer  
Aprovar la delimitació de la via pecuària Canyada Reial d'Extremadura, en el tram que confronta amb la finca La Llidona, parcel·la 3-N del polígon 5 del terme municipal d'Onda, amb una superfície de 12.562,5 m2, 355 m de longitud per 37,5 m d'amplària.  
Article segon  
Desestimar les al·legacions presentades pel Sr. Francisco Ripoll Pavía i per la Sra. Josefina Marzo Bachero en no afectar el tram objecte delimitat, sinó la part que dóna al terme municipal de l'Alcora, ja que l'eix central d'aquest tram coincideix amb la línia límit que separa aquest terme municipal del d'Onda.  
Article tercer  
Que es publique aquesta ordre en el Diari Oficial de la Generalitat Valenciana, i que es trasllade als organismes informants i a les entitats i particulars que hagen presentat al·legacions.  
València, 25 de febrer de 1997.   
El conseller d'Economia, Hisenda i Administració Pública,  
JOSÉ LUIS OLIVAS Martínez